
Antonina Canyelles

ANTONINA CANYELLES O L’ART DEL FIBLÓ

La biograﬁa literària d’Antonina Canyelles és tan sorprenent com la seva mateixa poesia. Nascuda el 1942, publica el primer volum de poesia, Quadern de conseqüències, guanyador del premi Marian Aguiló, amb un jurat amb noms tan excel·lents i tan diversos com Vicent Andrés Estellés, Miquel Bauçà, Josep M. Llompart, Llorenç Moyà i Jaume Vidal Alcover, el 1979. Vorejava idò la quarantena. En un país on els poetes publiquen el primer llibre abans que els surti bigoti i les poetes abans de la primera regla, això ja és una anomalia. Quasi sense respir, el 1981, Canyelles publica el segon, Patchwork. Això sembla l’inici d’una carrera poètica normal, encara que tardana, amb el lliurament més o menys periòdic d’un llibre entre cada dos i cinc anys, però passen més de vint anys abans de la tercera presentació pública de la poesia de Canyelles amb Piercingel 2005. A partir d’aquest moment la poesia d’Antonina Canyelles comença a sortir a la llum amb regularitat i la seva veu, a fer-se present en el mapa poètic català, amb l’aparició D’estructura circular el 2007, aquesta antologia el 2011 i dos volums que tenim notícia que han d’aparèixer properament.

Aquest recorregut explica, és clar, la maduresa i el gruix d’aquest conjunt de poesia, d’aquesta poètica idò, i l’antologia que presentam ve a donar-ne raó, tot fent-ne justícia, i omple un buit que pareix a hores d’ara inexcusable.

Ara bé, no explica el motiu de la tardana recepció d’una obra d’aquestes dimensions. L’explicació cal trobar-la en qüestions externes a la mateixa obra poètica. Em refereixo a la doble condició d’Antonina Canyelles de dona i de mallorquina, ja que és una persona que escriu literatura marginal, com és la poesia, des d’un gènere marginal, com és el femení, dins una cultura marginal, com és la catalana, dins una catalanitat marginal, com és la mallorquina. I Canyelles no s’ha barrejat mai ni amb la beateria feminista ni amb la beateria literària, l’única manera de prosperar en condicions tan adverses.

Si una cosa podem aﬁrmar sense cap dubte és que la poesia d’Antonina Canyelles és singular dins el panorama poètic català. A primera lectura es percep com una poesia difícil i abrupta, poc “poètica” i gens “intel·lectualoide”. Les poesies de Canyelles són sempre breus i punxegudes, sense estructura formal aparent però formalment molt treballades. Semblen néixer d’un esquema 

sil·logístic que els dona una solidesa a prova de bomba i en tot cas comporten sempre per al lector un salt mental, que parteix d’una interrogació i una resposta producte de la lectura, encara que assoleixin la simplicitat màxima en alguns casos:

I tu, què mires?

En el fons, des d’un vessant més àcid i d’una verbalitat riquíssima i precisa, és la mateixa operació artística dels poemes visuals de Joan Brossa: el poeta serveix el material i el lector construeix el poema. Però la poesia de Canyelles va més enllà i el lector descobreix sorprès que després de l’operació mental té davant un ﬁbló punxent que de vegades pica allà on cou i de vegades provoca un dolor agut, tant en un cas com en l’altre sempre acompanyat d’un somriure si no una riallada. L’agudesa del ﬁbló és conseqüència d’una destil·lació poètica essencial producte d’un treball que l’aparent facilitat dels poemes desmenteix i que es tradueix en la precisió quasi matemàtica de la llengua i la riquesa idiomàtica, equilibrada però plena de color.

En deﬁnitiva ens trobam davant d’una mestria excelsa en l’art de l’epigrama, comparable al que va tenir el seu màxim exponent en Marcial. És clar que és difícil comparar un poeta llatí del segle I dC amb un d’europeu del XXI. Però, al marge de la mestria formal i la precisió lingüística, l’obra de Canyelles constitueix, com la de Marcial, una monumental sàtira burlesca, des de la lucidesa, la intel·ligència i la ironia, de la societat per a la qual ha estat escrita.

Albert Mestres

Escriptor i dramaturg

Antonina Canyelles

UN TRET

Antonina Canyelles és el lapislàtzuli, la pedra preciosa.

Perquè la seva poesia és com la visió d’una estrella fugaç, com un tret, com una guillotina... Amb el pas lluminós del cometa, amb l’esclat de la pólvora, amb la caiguda del tall d’acer o amb un poema d’Antonina Canyelles un mai no queda indiferent, quelcom canvia o es remou dins els engranatges del lector. Perquè la seva no és només una grandíssima obra d’aquest gènere complex anomenat poesia, és un tret de literatura de la més pura disparat al bell mig dels nostres estèrnums.

Perquè en aquest món o es tenen opinions pròpies o s’adopten les d’un altre. L’alienació consisteix a assumir les opinions dels altres, normalment dels qui tenen prou poder per difondre-les massivament. En canvi, l’Antonina té ànima, empunya raons pròpies, arguments esmolats a cop d’estilogràﬁca. És una lliurepensadora. I això es transmet a la seva poesia, a la seva escriptura polida, deliciosa i punyent. Diuen que l’Humà és ell i les seves circumstàncies, és ell i com viu aquestes circumstàncies. Antonina Canyelles copsa magistralment els moviments de la seva ànima, coneix la seva llum i sap per quins racons habiten les seves ombres. Si el jaibanà, el xaman, el mag de tribu és l’Home veritable perquè veu el que els altres no veuen, de la mateixa manera el poeta, que hi veu més enllà de la realitat, que destapa l’altre costat de les coses, seria l’ésser veritable dels nostres dies. La poesia d’Antonina Canyelles està regada de troballes d’aquest més enllà, de l’anvers del que veiem, de revelacions ocultes rere de tot allò que sembla real. Deien els indis Lakota que tots tenim una música i que cadascú ha de cantar la seva cançó. I no hi ha dubte que aquesta oreneta de vol alt, que aquest falciot de mitjanit i vol rasant de qui parlem, canta fortament la seva tonada amb un estil unívoc, amb una veu tan personal i tan identiﬁcable com ho poden ser els primers acords de la guitarra de Lou Reed o com l’animalitat escènica dels Rolling Stones. I això és, en deﬁnitiva, Antonina Canyelles, la vella rockera que mai no mor, una cuqueta de llumenmig de tanta foscor, una veu humil i rotunda de poeta perduda en el gransoroll del món.

Jon López de Viñaspre

Escriptor i editor

A la memòria dels meus pares,Pep i Margalida

Antonina Canyelles

Aquest llibre obtingué el Premi de Poesia Marian Aguiló 1979.

El jurat estava compost per Vicent Andrés Estellés, Miquel Bauçà, Josep M. Llompart, Llorenç Moyà i Jaume Vidal Alcover.

Quadern de conseqüències

Premi Marian Aguiló 1979

D’homes de mala bavaD’homes de mal cafèDéu ens en guard

Amén

D’homes de santa ciènciaD’homes de bona lletDéu ens en guard

Amén

D’un cafè amb lletEn mala horaDéu ens en guard

Amén

No us alarmeu, no he capolat ceba.Plor, simplement.

Vaig néixer rossa,condretai per emprenyar la voga.Vaig créixer.M’enviaren a l’escolai a la merda.D’ambdues cosesno vaig sortir-ne il·lesa.

L’any 1950la meva infantesatenia 8 anysi el pernil era al porci el formatge a la vaca.

Xocolata Rossellótres pastillesun velló.

A mi tant se me’n donaque em negueu el pa i la sal.Som un àguila.

Hi ha qui només riu de nitsperquè ningú no li vegil’amable nuesade les dents en calma.

Quan un va eixut,madoneta vella,no li aneu amb refranysque al·ludeixin l’aigua,madoneta vella.

Morir? Digau viure de plai sense accessoris.

L’empresa vertical de viurecomporta el dolor de dur sabates.

Li tragueren l’anell.

El disfressaren de sant Josep.Me’l mostraren.

De viu havia estat mon pare.

vell

pobre   vell    aucell   foll   aucell   pobrefoll

pobre   vellpobre   aucellpobre   follquin tup-tup  al cor  del pobrevellaucellfoll

 lluny dels ganivets

 dedicaré monòlits

 als homes de cor

 de pinyol dolç

Un avenc ben entèsa vegadesresulta un paradís.

Antonina Canyelles

El costat dolç de jeure.

Els vianants de la sang.

Les espatles de dir me’n fot.La boca de beure cafè.

La barra de no pagar.

El ventre de la derrota.

La mà de remenar adeus.Els ulls de fer sal i sucre.

El tendó d’Aquil·les.

El coll de la gerra de xerrari jo.

La meva cara cada dia obri carrers.

La teva cara cada dia obri carrers.

Les nostres cares cada dia obrin carrers.Convé que tothom vegi que vivim.

Convé que els infants vegin que es fan grans.

